Հիմնավորում
«Հայաստանի Հանրապետության կառավարության և Ղրղզստանի Հանրապետության նախարարների կաբինետի միջև ռեադմիսիայի մասին» համաձայնագրի և «Հայաստանի Հանրապետության կառավարության և Ղրղզստանի Հանրապետության նախարարների կաբինետի միջև ռեադմիսիայի մասին համաձայնագրին կից իրականացման կարգի մասին» կիրարկման արձանագրության կնքման նպատակահարմարության

[bookmark: _Hlk241843512]«Հայաստանի Հանրապետության կառավարության և Ղրղզստանի Հանրապետության նախարարների կաբինետի միջև ռեադմիսիայի մասին» համաձայնագրի Այսուհետ՝ Համաձայնագիր և «Հայաստանի Հանրապետության կառավարության և Ղրղզստանի Հանրապետության նախարարների կաբինետի միջև ռեադմիսիայի մասին համաձայնագրին կից իրականացման կարգի մասին» կիրարկման արձանագրության նախագծերը Այսուհետ՝ Արձանագրություն մշակվել են Ղրղզստանի Հանրապետության կողմից։  Դրանք լրամշակվել են աշխատանքային կարգով անցկացված փորձագիտական խմբի հանդիպումների արդյունքում։
Համաձայնագրի նպատակն է հնարավորություն ընձեռել երկու երկրների միջև զարգացնել համագործակցությունը միգրացիայի և անօրինական միգրացիայի ոլորտներում։
Կողմերի օրենսդրությանը համապատասխան պատասխանատվություն է սահմանվելու յուրաքանչյուրի տարածքում կամ տարածքով օտարերկրյա քաղաքացիների և քաղաքացիություն չունեցող անձանց անօրինական միգրացիայի համար, ինչպես նաև Կողմերի տարածքներում անօրինական գտնվող երրորդ պետությունների քաղաքացիների և քաղաքացիություն չունեցող անձանց ռեադմիսիայի կիրառման համար։ Ստեղծվելու են միգրացիոն գործընթացների կարգավորման, արագ և արդյունավետ ընթացակարգերի և երկկողմ համագործակցության համար իրավական հիմքեր։
Համաձայնագրի դրույթների իրագործման գործընթացն առավել արդյունավետ դարձնելու նպատակով մշակված Արձանագրությունը սահմանում է ռեադմիսիայի և տարանցման հետ կապված հարցումների կարգն ու հարցման բովանդակությունը, հարցման համար պահանջվող փաստաթղթերը, ռեադմիսիայի ենթակա անձի հետ անցկացվող հարցազրույց անցկացնելու վայրը, ժամկետները, հարցազրույցն անցկացնելու իրավասություն ունեցող մարմինները, ինչպես նաև Համաձայնագրի դրույթների իրականացման հետ կապված մի շարք այլ հարցեր։
Հարկ է նշել, որ 2025թ. և 2026թ․ (առաջին կիսամյակ) ՀՀ տարածք մուտք է գործել թվով 5378 և ՀՀ տարածքից դուրս եկել թվով 5270 Ղրղզստանի Հանրապետության քաղաքացի։
[bookmark: _Hlk237512376]2025թ. և 2026թ․ (առաջին կիսամյակ) ՀՀ-ում ժամանակավոր կացության կարգավիճակ են ստացել 12 Ղրղզստանի Հանրապետության քաղաքացի, մշտական կացության կարգավիճակ են ստացել 6 Ղրղզստանի Հանրապետության քաղաքացի, իսկ նշված ժամանակահատվածում հատուկ կացության կարգավիճակ ստացած Ղրղզստանի Հանրապետության քաղաքացի չկա։
2025թ. և 2026թ․ (առաջին կիսամյակ) ՀՀ-ում ապաստանի հայց են ներկայացրել Ղրղզստանի Հանրապետության թվով 1 քաղաքացի։ 
2025թ. ՀՀ քաղաքացիություն են ստացել թվով 2 անձ։ 2026թ․ ընթացքում (առաջին կիսամյակ) ՀՀ քաղաքացիություն ստանալու համար դիմումներ չեն ներկայացվել։
2025թ. և 2026թ․ (առաջին կիսամյակ) ՀՀ-ում բնակության օրինականությունը հավաստող տեղեկանք են ստացել թվով 34 Ղրղզստանի Հանրապետության քաղաքացի։
Ելնելով վերոգրյալից՝ ՀՀ ներքին գործերի նախարարությունը նպատակահարմար է գտնում Համաձայնագրի և Արձանագրության կնքումը։
Համաձայնագրի և Արձանագրության կնքումը բխում են Հայաստանի Հանրապետության կառավարության 2026թ. օգոստոսի 20-ի N 1236-Ա որոշմամբ հաստատված՝ Հայաստանի Հանրապետության կառավարության 2026-2031 թվականների ծրագրի Արտաքին քաղաքականություն և անվտանգություն բաժնի 1-ին գլխի 13-րդ ենթակետից Բազմակողմ հարթակներում ապագային միտված օրակարգի առաջմղում-Հայաստանը շարունակելու է մնալ ակտիվ անդամ ԱՊՀ-ում և 2 գլխի 2-րդ  ենթակետի (Սահմանների և միգրացիայի կառավարում) նպատակից։



ՀՀ ներքին գործերի
նախարարի տեղակալի                                                             Արմեն Ղազարյան

